**Ministru kabineta noteikumu projekta**

**“Grozījumi Ministru kabineta 2015.gada 30.jūnija noteikumos Nr.326 „Noteikumi par Latvijas būvnormatīvu LBN 222-15 „Ūdensapgādes būves”””sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts “Grozījumi Ministru kabineta 2015.gada 30.jūnija noteikumos Nr.326 „Noteikumi par Latvijas būvnormatīvu LBN 222-15 „Ūdensapgādes būves””” (turpmāk – noteikumu projekts) tiek izdots saskaņā ar Būvniecības likuma 5. panta pirmās daļas 3.punktu. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot esošo būvnormatīvu tehniskos risinājumus un parametrus pēc būtības, tika apzināti kādi būvnormatīvi ir nozarei paši nepieciešamākie, kuri būtu jāpārstrādā. Latvijas būvniecības padome noteica, ka primāri pārstrādājami ir būvnormatīvi, kas saistīti ar būvju drošību, pēc tam jāpārstrādā arī ļoti novecojošos būvnormatīvus. Atbilstoši Latvijas būvniecības padomē nolemtajam, ir pārstrādāti šādi būvnormatīvi:Ministru kabineta 2015.gada 30.jūnija noteikumi Nr.327 „Noteikumi par Latvijas būvnormatīvu LBN 223-15 „Kanalizācijas būves”;Ministru kabineta 2015.gada 30.jūnija noteikumi Nr.326 „Noteikumi par Latvijas būvnormatīvu LBN 222-15 „Ūdensapgādes būves” ;Ministru kabineta 2015.gada 30.jūnija noteikumi Nr.332 „Noteikumi par Latvijas būvnormatīvu LBN 221-15 „Ēku iekšējais ūdensvads un kanalizācija”.Noteikumu projektā salīdzinot ar esošo tiesisko regulējumu veikti precizējumi atbilstoši esošajai projektēšanas, ekspluatācijas praksei un pieņemtajiem normatīvajiem aktiem ūdenssaimniecības jomā, novēršot atšķirīgas prasības pielietojuma interpretācijai, tādējādi veicinot regulējuma subjektu izpratni par jaunā regulējuma būtību un tā izpildi.Salīdzinot noteikumu projektu ar esošo regulējumu ir precizēta terminoloģija, kā arī precizēts regulējuma teksts attiecībā uz būvniecības iecerē nosakāmajiem tehniskajiem parametriem, precizēti nosacījumi izzaru ierīkošanai saskaņā ar spēkā esošo regulējumu ūdenssaimniecības jomā.Noteikumu projekts paredz samazināt nepieciešamos ugunsdzēsības tilpumus, atbilstoši pastāvošajai ugunsdzēsības praksei. Noteikumu projekts precizē lūku augstumu virs zemes virsmas un salāgo to ar Ministru kabineta 2015.gada 30.jūnija noteikumiem Nr. 327 “Noteikumi par Latvijas būvnormatīvu LBN 223-15 “Kanalizācijas būves”” prasībām. Lai aizsargātu skatakas lūkas no bojājumiem ziemā tīrot sniegu, vasarā pļaujot zāli, atbilstoši esošajai praksei, ir paredzēta 0.5m aizsargapmale ar slīpām malām. Ņemot vērā, ka uz ceļiem bez cietā seguma aizsargapmales konstrukcija atkarīga no ceļa ekspluatācijas, paredzēta iespēja, ka atbilstoši esošajai praksei šo konstrukciju nosaka ceļu apsaimniekotājs, izdodot tehniskos noteikumus.Lai novērstu nevadāmas pa zemējumietaisi vai citiem nejaušiem ceļiem zemē noplūstošas strāvas (klaidstrāvas), kas tālāk plūst pa zemi, gan zemē guldītām metāla caurulēm ir precizēti gadījumi, kādos ir nepieciešama cauruļvadu aizsardzība. Lai novērstu cauruļvadu koroziju, noteikumu projektā ir precizēti elektroķīmiskās korozijas aizsardzības pasākumu pielietošanas nosacījumi. Lai noteiktu ārējās ugunsdzēsības ūdens patēriņu ražošanas un noliktavu ēkām vai būvēm, papildināta 6.tabula ar prasībām U2 ugunsnoturības pakāpes būvēm ar ugunsslodzes blīvumu mazāku par 600 MJ/m2. |
|  3. | Projekta izstrādē iesaistītās institūcijas | Ekonomikas ministrija |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks būvniecību, kā arī institūcijas, kuras iesaistītas būvniecības procesā. Tāpat arī ietekmēs būvniecības nozarē strādājošos būvdarbu veicējus. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1. punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Sabiedrības informēšana par projekta izstrādes uzsākšanu | Noteikumu projekts tika saskaņots ar Latvijas Siltuma, gāzes un ūdens tehnoloģijas inženieru savienības Standartizācijas Tehnisko komiteju, Latvijas ūdensapgādes un kanalizācijas uzņēmumu asociāciju. Noteikumu projekts sabiedrībai publiski ir pieejams Ekonomikas ministrijas tīmekļvietnē. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Sadaļa tiks precizēta atbilstoši saņemtajiem atzinumiem. |
| 4. | Cita informācija | Nav |

*Anotācijas III, IV, V un VII sadaļa – projekts šīs jomas neskar.*

Iesniedzējs:

Ministru prezidenta biedrs,

ekonomikas ministrs Arvils Ašeradens

Vīza:

Valsts sekretārs Juris Stinka

02.02.2017 14:07

613

Vīksna, 67013140,

Marija.Viksna@em.gov.lv